CELEX: 62021TN0179
Language: hu
Date: 2021-03-31 00:00:00
Title: T-179/21. sz. ügy: 2021. március 31-én benyújtott kereset – QN kontra Bizottság

2021.5.31.   
            
            
               HU
            
            
               Az Európai Unió Hivatalos Lapja
            
            
               C 206/38
            
         
      2021. március 31-én benyújtott kereset – QN kontra Bizottság
      (T-179/21. sz. ügy)
      (2021/C 206/46)
      Az eljárás nyelve: angol
      
         Felek
      
      
         Felperes: QN (képviselők: L. Levi és N. Flandin ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse mega a felperes 2019. évre vonatkozó előmeneteli jelentését; (1)
                  
               
            
                  —
               
               
                  másodlagosan semmisítse meg a felperes előmeneteli jelentésének azon részét, amely a kifogásolt megjegyzéseket tartalmazza;
               
            
                  —
               
               
                  ezzel együtt, amennyiben szükséges, semmisítse meg az alperes által hozott, a felperes által a 2019. évre vonatkozó előmeneteli jelentéssel szemben a személyzeti szabályzat 90. cikkének (2) bekezdése alapján benyújtott panaszt elutasító határozatot;
               
            
                  —
               
               
                  ítélje meg a felperes által elszenvedett nem vagyoni kár megtérítését;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első jogalap azon alapul, hogy az alperes nem tett eleget azon kötelezettségének, hogy az előmeneteli jelentésben célkitűzéseket határozzon meg. A felperes úgy érvel továbbá, hogy az alperes nyilvánvaló értékelési hibát vétett és megsértette a gondoskodási kötelezettségét, valamint a megfelelő ügyintézés elvét.
               
            
                  2.
               
               
                  A második jogalap a személyzeti szabályzat 43. cikkének, az alperes 2013. december 16-i határozatának (2) és az alperes értékelőkre vonatkozó belső irányelvének az alperes általi megsértésén alapul. (3) A felperes a továbbiakban az alperes nyilvánvaló értékelési hibájára és a hatáskörével való visszaélésre hivatkozik. Azt is felhozza, hogy az alperes megsértette a gondoskodási kötelezettségét, valamint a megfelelő ügyintézés elvét.
               
            
                  3.
               
               
                  A harmadik jogalap az Európai Unió Alapjogi Chartája 41. cikke (1) bekezdésének az alperes általi megsértésén alapul. A felperes azt is felhozza, hogy az alperes megsértette az objektivitás és a pártatlanság szabályait.
               
            
                  4.
               
               
                  A negyedik jogalap az EUMSZ 296. cikk (2) bekezdésének az alperes általi megsértésén alapul. A felperes a személyzeti szabályzat 25. cikke (2) bekezdésének, valamint az Európai Unió Alapjogi Chartája 41. cikke (2) bekezdésének megsértésére is hivatozik. A felperes előadja továbbá, hogy az alperes megsértette az indokolási kötelezettségét.
               
            
         (1)  Az előmenetelről készült jelentés.
      
         (2)  A Bizottság határozata a személyzeti szabályzat 43. cikkének és 44. cikke első bekezdésének végrehajtására vonatkozó általános rendelkezések megállapításáról (C(2013)8985 final).
      
         (3)  A Bizottság belső irányelve: „Constructive dialogue and fair report: guidance for Reporting Officers” (Konstruktív párbeszéd és tisztességes jelentés: útmutatás az értékelők számára).